無相頌
作者：慧能
朝代：唐

paragraphs: 心平何勞持戒，行直何用修禪？
恩則孝養父母，義則上下相憐。
讓則尊卑和睦，忍則衆惡無喧。
若能鑽木取火，淤泥定生紅蓮。
苦口的是良藥，逆耳必是忠言。
改過必生智慧，護短心內非賢。
日用常行饒益，成道非由施錢。
菩提祇向心覓，何勞向外求玄。
聽說依此修行，天堂祇在目前。
（同前）。